สวัสดีคะ คือตกขาวมีสีเขียวอ่อน มีอะไรกับแฟนประมาณอาทิตย์ที่แล้ว เหมือนมีตุ่มแดงๆภายนอกตกขาวก็เยอะผิดปกติ จะมีอันตรายไหมคะ
สวัสดีค่ะ หากมีปริมาณตกขาวมากกว่าปกติ ตกขาวมีสีเขียว และมีตุ่มแดงๆ ที่อวัยวะเพศภายนอก อาจเกิดจาก- การติดเชื้อราในช่องคลอด แต่ตกขาวมักเป็นสีขาวขุ่น จับตัวเป็นก้อนลักษณะคล้ายแป้งเปียก และมีอาการแสบหรือคันช่องคลอด รวมถึงอวัยวะเพศด้านนอกด้วย และอาจพบผื่นแดงคันที่อวัยวะเพศภายนอก- การติดเชื้อปรสิต ตกขาวจะมีกลิ่นเหม็นคาว มักมีฟองปน อาจเป็นสีเทา เหลือง หรือเขียว และมีอาการแสบหรือคันในช่องคลอด อวัยวะเพศภายนอกบวมแดง- การติดเชื้อหนองในแท้หรือหนองในเทียม ซึ่งจะทำให้มีตกขาวสีเหลืองหรือเขียวคล้ายหนอง มีกลิ่นเหม็น มีอาการเจ็บและคันช่องคลอด เจ็บขณะมีเพศสัมพันธ์ ปัสสาวะผิดปกติ มีไข้- เริมที่อวัยวะเพศ จะพบมีตุ่มขึ้นที่อวัยวะเพศ ต่อมาตุ่มจะแตกออกกลายเป็นแผลที่มีอาการเจ็บแสบ และอาจมีตกขาวปริมาณมากร่วมด้วยได้- การแพ้ระคายเคืองต่างๆ เช่น แพ้ผ้าอนามัย แป้ง สบู่ น้ำยาล้างอวัยวะเพศ เป็นต้น มักทำให้เกิดผื่นแดงคันที่อวัยวะเพศภายนอก และอาจทำให้มีตกขาวปริมาณมากขึ้นได้ในเบื้องต้น ควรงดการใช้สิ่งต่างๆ ที่อาจทำให้แพ้ไปก่อน รวมถึงงดการใช้น้ำยาล้างช่องคลอด งดการสวนล้างช่องคลอด งดการมีเพศสัมพันธ์ไปก่อนชั่วคราว หากอาการยังคงเป็นอยู่ต่อเนื่อง ก็ควรไปพบสูติ-นรีแพทย์เพื่อตรวจหาสาเหตุค่ะ